**MOLĖTŲ MIESTO VIETINĖS REIKŠMĖS KELIŲ IR GATVIŲ PRIEŽIŪRA ŽIEMĄ TECHNINĖ SPECIFIKACIJA**

1. **Paslaugų aprašymas*:***
2. Gatvių priežiūros žiemą tikslas – užtikrinti saugų transporto eismą, valant (šalinant) sniegą nuo gatvės važiuojamosios dalies bei šaligatvių (takų) ir barstant jas smėlio – druskos mišiniu ar šlapia druska. Sniegas valomas ir gatvės barstomos smėlio – druskos mišiniu ar druska naudojant specialias mašinas ir mechanizmus. Sniego sluoksnis gatvės važiuojamojoje dalyje šalinimas naudojant specialų verstuvą. Sniegas valomas pradėjus snigti arba pustyti, neleidžiant susikaupti storam sniego sluoksniui bei suformuoti sniego ir ledo sluoksniui pagal su Pirkėju suderintus paslaugų užsakymus.
3. Rangovai turi savarankiškai apsirūpinti paslaugoms atlikti reikalingomis kokybiškomis medžiagomis (druska, druskos –smėlio mišiniu ir pan.). Medžiagos naudojamos barstymui turi atitikti medžiagų, skirtų kelių priežiūrai žiemą, techninių reikalavimų aprašu TRA KPŽM 23 ir kitais galiojančiais teisės aktais.
4. Valant kelius ir gatves sniegas turi būti sustumiamas į volus kelkraščiuose, neužverčiant sniegu autobusų stovėjimo aikštelių, pėsčiųjų perėjų, sankryžų. Susikaupęs autobusų stotelėse, pėsčiųjų perėjose, sankryžose ar kitose vietose sniegas turi būti mechaniniu arba rankiniu būdu nukasamas arba suderinus su Pirkėjo atstovu, išvežamas.
5. Saugiam eismui užtikrinti bei sniego ir ledo sluoksniui pašalinti (ištirpinti) gatvės Molėtų mieste barstomos smėlio – druskos mišiniu arba druska.
6. Leistinas puraus sniego storis, esant normalioms oro sąlygoms, neturi būti didesnis kaip 10 cm. Sningant ir/arba pustant sniego storis ant važiuojamosios dalies gali būti ne didesnis kaip 20 cm. Eismas, esant ypač sudėtingoms meteorologinėms sąlygoms, gali nutrūkti ne ilgiau kaip 24 val.
7. Pirmiausia valomos gatvės, keliai kuriais pasiekiamos gydymo įstaigos, švietimo objektai ir kitos viešosios įstaigos.
8. Sniegą stumti ant šaligatvių draudžiama. Ant šaligatvių užstumtą sniegą Paslaugos teikėjas įsipareigoja nedelsiant pašalinti.
9. **Ypač sudėtingos oro sąlygos yra tada, kai:** ilgiau kaip 6 valandas sninga ir/arba pusto; ilgiau kaip 24 valandas, tačiau su pertraukomis, sninga ir/arba pusto; įšalęs kelias po lietaus apledėja, yra lijundra; per parą kelias apledėja daugiau kaip 2 kartus.
10. Kokiu eiliškumu, kokiu laiku ir kokiu periodiškumu valyti sniegą vietinės reikšmės viešuosiuose keliuose ir gatvėse ar barstyti smėlio-druskos mišiniu slidžius kelio ruožus nurodo atsakingi už kelių priežiūrą administracijos darbuotojai. Paslaugos užsakomos pagal Molėtų rajono vietinės reikšmės viešųjų kelių sąrašą ir užsakymo poreikį ne vėliau, kaip prieš **3 valandas** iki paslaugų teikimo pradžios. Nuvalyto kelio plotis, atsižvelgiant į kelio kategoriją, turi būti nuo 3,5 m iki 5 m. Siaurose kelio vietose įrengti transporto prasilenkimo vietas.
11. Apledėjus gatvėms pirmiausia barstomi pavojingiausi eismui kelio ruožai (stačios įkalnės, staigūs posūkiai).
12. Sniego valymo paslaugos turi būti atliekamos su technika, kuriai atlikta ir galioja techninė apžiūra, technika nuolat parengta sniego valymui. Valant sniegą ar ledą negalima naudoti technikos, įrankių, gadinančių kelių, gatvių ar takų dangą.
13. Paslaugos teikėjui atsakingų darbuotojų kontaktiniai duomenys bus pateikti po sutarties sudarymo.
14. Paslaugos teikėjas turi pateikti atsakingų už sniego valymo paslaugas asmenų sąrašą ir jų telefonų numerius, kad būtų užtikrinta galimybė pateikti nurodytą kelią valyti bet kurią savaitės dieną, bet kuriuo paros metu. Atsakingas asmuo privalo atsiliepti į skambutį.
15. Paslaugų užsakymą pateikia atsakingas už kelių priežiūrą administracijos darbuotojas telefonu ar elektroniniu paštu.
16. Atsižvelgiant į iškritusio sniego kiekį arba jo nebuvimą Pirkėjas pasilieka teisę nesinaudoti šiomis paslaugomis.
17. Atliktos vietinių kelių ir gatvių priežiūros paslaugos žiemą registruojamos žiniaraštyje (specifikacijos 1 priedas). Žiniaraštis pildomas kiekvieną dieną kada valomas sniegas.
18. Už darbų saugą objekte pilnai atsako paslaugos teikėjas.

|  |  |  |
| --- | --- | --- |
|  |  |  |

Specifikacijos 1 priedas

ATLIKTŲ VIETINIŲ KELIŲ IR GATVIŲ PRIEŽIŪROS PASLAUGŲ ŽIEMĄ REGISTRACIJOS

Ž I N I A R A Š T I S

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Kelio pavadinimas | Mato vnt. | Darbų rūšies kodas¹ | Atliktų darbų apimtys | Parašai | | Data kada atlikti priežiūros darbai | Meteorologinės sąlygos² |
| Rangovo atstovo | Savivaldybės atstovo |
| 1 | 2 | 3 | 4 | 5 | 6 | 7 | 8 | 9 |
| 1. |  |  |  |  |  |  |  |  |
| 2. |  |  |  |  |  |  |  |  |
| 3. |  |  |  |  |  |  |  |  |
| ... |  |  |  |  |  |  |  |  |

¹Darbų rūšies kodai:

D1- Sniego valymas nuo kelių ir gatvių, 1000 m2;

D2-Druskų ir smėlio mišinio barstymas, kai barstymo norma iki 200 kg/1000 m2 (druskos ir smėlio santykis 1:3), 1000 m2;

D3- Druskų barstymas iki 80 kg/ 1000 m2, 1000 m2;

D4-Susidariusių sniego ir ledo provėžų nuskutimas autogreideriu, 100 m;

D5-Sniego volų pašalinimas miesto gatvėse (išvežant susikaupusį sniegą), m3;

D6- Sniego volo nupūtimas nuo važiuojamosios dalies į šalia esančią žaliąją zoną, 100 m.

²Sutartiniai meteorologinių sąlygų žymėjimai: S- sniegas; PL- plikšala; P- pustymas; L- lijundra